**Direcția de Administrare a Domeniului Public şi Privat al Judeţului Cluj**

**Serviciul Operaţional**

**Nr. 31211/2.08.2022**

**CAIET DE SARCINI**

**PRIVIND VÂNZAREA PRIN LICITAŢIE PUBLICĂ CU STRIGARE, A MASEI LEMNOASE SPECIA PLOP VALORIFICATĂ PE PICIOR, AFERENTĂ ZONEI DE SIGURANŢĂ A UNOR DRUMURI JUDEŢENE**

**1.OBIECTUL LICITAŢIEI :**

Valorificare prin vânzare pe picior la licitaţie publică cu strigare a masei lemnoase ( specia plop) din zona de siguranţă a următoarelor drumuri judeţene: DJ 109C, DJ 161 D Sântioana, DJ 107 P Gilău, DJ 103 Z Tureni, potrivit actelor de punere în valoare.

**2.VOLUMUL LUCRĂRILOR**

Cantităţile de material lemnos pentru care se solicită exploatarea însumează un total de 65+ 75,13+388,22=528,35 mc din 9+46+169=224 de arbori .

Ordinea exploatării aliniamentelor va fi stabilită de organizatorul licitaţiei după adjudecarea masei lemnoase în urma licitaţiei.

**3.DATE FINANCIARE ASUPRA PREŢULUI**

**1.** S-a aprobat prin referatul nr. 31207/2.08.2022 preţul de pornire în licitaţie pentru **un metru cub plop *’’ pe picior’’*** la valoarea de **142,5 lei**.

2.Pasul de licitare de 5% **din preţul unitar** de pornire a licitaţiei este de **7,13 lei.**

Preţurile nu conţin T.V.A. Garanţia de contractare este de 3764,5 lei.

**4. DESCRIEREA LUCRĂRII**

Cantitatea de material lemnos ce trebuie exploatat este din zona de siguranţă a drumurilor judeţene DJ 109C, DJ 161 D Sântioana, DJ 107 P,Gilău, DJ 103 Z Tureni.

**4.1** Materialul lemnos din zona de siguranţă a drumurilor judeţene potrivit actelor de punere în valoare este compus din specia plop.

Fazele de lucru vor cuprinde:

-doborârea arborilor

doborârea arborilor va începe după pregătirea prealabilă a locului de muncă, pregătire care va consta din:

* semnalizarea punctului de lucru (platformă primară)
* doborârea crengilor agăţate;
* curăţirea terenului de căzături;
* formarea potecilor pentru refugiu atunci când cade arborele.

- curăţirea arborilor de crăci şi secţionarea arborilor ;

- depozitarea materialului lemnos;

- încărcarea în autovehicule şi evacuarea materialului lemnos din zonă;

-direcţia de cădere a arborelui va fi stabilită de prestator şi va fi comunicată muncitorilor pentru evitarea unor accidente.

**4.2** Dacă arborii ce urmează a fi tăiaţi sunt în apropierea unei reţele electrice, care ar putea fi periclitată, ofertantul declarat câştigător îşi va lua măsuri pentru a evita producerea de accidente prin electrocutare şi va înştiinţa proprietarul reţelei electrice cu privire la lucrările de tăiere şi totodată toate sarcinile ce rezultă/derivă din lucrările de exploatare.

**4.3** În cazul când există suprafeţe agricole marginale drumului, ofertantul este obligat să ceară acceptul proprietarului terenului pentru doborârea arborilor pe acesta. Pe pante înclinate, cu înclinarea mai mare de 10 grade, doborârea se face cu vârful la deal sau pe curba de nivel, tinându-se seama de direcţia indicată, de tehnologia de scoatere şi utilajul folosit pentru această operaţie.

**4.4** Tăierea arborilor se face cât mai jos, astfel încât înălţimea cioatei măsurată pe partea din amonte să nu depăşească 1/3 din diametrul secţiunii acesteia, iar la arborii mai groşi de 30 cm să nu depăşească 10 cm.

**4.5** Este interzis să execute tapa la mai mulţi arbori odată şi a lăsa arborele tapat nedoborât. Este interzisă doborârea arborilor pe timp de furtună, ceaţă densă, polei, ninsoare, ploaie torenţială sau întuneric. Secţionarea trunchiurilor va începe după sprijinirea şi fixarea acestora pe pământ.

**4.6** Cumparatorul este obligat să introducă pe sectorul exploatat gama de utilaje adecvate tehnologiei de exploatare. De asemenea este obligat să folosească pe fluxul tehnologic personal care are calificarea corespunzătoare lucrărilor ce se execută.

**4.7** Orice eveniment în activitatea de defrişare (accidente, incendii, etc.) rămâne în exclusivitate în răspunderea prestatorului.

**4.8** La toate lucrările se vor avea în vedere dispozitiile prevăzute în ,,Norme specifice de protecţia muncii în exploatări şi transporturi forestiere’’, aprobate cu Ordinul nr. 173/2003, precum şi respectarea normelor de prevenire şi stingere a incendiilor pe întreaga durată de exploatare a sectorului supus defrişării.

**4.9** Exploatarea materialului lemnos se va executa fără închiderea circulaţiei rutiere pe sectorul de drum determinat, asigurând o fluenţă corespunzătoare a traficului pe toată durata execuţiei lucrării. În unele **cazuri excepţionale** se poate inchide temporar circulaţia rutieră cu acordul administratorului drumului şi avizul poliţiei rutiere.

**4.10** Exploatarea masei lemnoase adjudecate prin licitaţie poate începe după achitarea preţului, în condiţiile acestui caiet de sarcini.

Predarea zonei de siguranţă a drumurilor judeţene se va face pe baza de proces verbal, de către împuternicitul D.A.D.P.P - C.J Cluj. Din partea cumpărătorului, la predare, trebuie să asiste o persoană împuternicită special pentru preluarea masei lemnoase care constituie obiectul defrişării, persoană care va semna procesul verbal de predare.

**4.11** Expoatarea masei lemnoase se va executa de către operatorii economici care deţin Certificat de atestare a lucrărilor de exploatare forestieră, valabile conform legii nr. 46/2008-Codul silvic, republicată cu modificările şi completările ulterioare .

**4.12** La preselecţie operatorii economici sunt obligaţi să prezinte, operate la zi, în copie certificată aceste atestate .

**4.13** Se interzice cesionarea sau subcontractarea lucrărilor de exploatare a masei lemnoase din parchetele de exploatare.

**5.TERMENE DE EXECUŢIE**

**5.1** Exploatarea întregii cantităţi de masă lemnoasă va fi încheiată în maxim 90 zile de la data obţinerii autorizaţiei de exploatare şi a altor avize necesare, iar în cazuri excepţionale se prelungeşte doar cu aprobarea Consiliului Judeţean Cluj.

**6.RECEPŢIA LUCRĂRILOR**

**6.1** După finalizarea lucrărilor de exploatare a masei lemnoase pe picior, reprezentanţii Ocoalelor Silvice ai Direcţiei Silvice Cluj şi cei ai Consiliului Judeţean Cluj, vor proceda la reprimirea parchetelor şi respectiv la recepţia zonei de siguranţă a drumurilor judeţene de pe care s-a exploatat materialul lemnos şi vor întocmi un ,,Proces verbal de recepţie la terminarea lucrărilor’’.

**7. MODALITĂŢI DE PLATĂ**

**7.1** Plata masei lemnoase se va face în tranşe, pentru fiecare aliniament în parte. Cumpărătorul are obligaţia de a efectua plata masei lemnoase adjudecate, pentru fiecare aliniament, **înainte de începerea exploatării acestuia** în contul IBAN RO97TREZ21621160250XXXXX, cod fiscal 4288110.

**8. ALTE CONDIŢII**

**8.1** Ofertantul declarant caştigător îşi va lua toate măsurile necesare pentru a evita producerea de daune terţelor părţi (deteriorate de instalaţii situate în apropierea drumurilor, degradarea culturilor agricole şi a fondului forestier ce nu intră în exploatare). În cazul producerii unor astfel de daune, prestatorul este direct răspunzător de daunele provocate şi va suporta valoarea despăgubirilor aferente daunelor provocate.

**8.2** La terminarea exploatării unei partizi (aliniament), cumpărătorul are obligaţia de a strange resturile de exploatare nevalorificabile (crengi, vârfuri, lemn putregăios) în grămezi ce vor fi de asemeneaevacuate de către cumpărător **înainte** de a proceda la începerea exploatării unei noi partizi.

**8.3** Se înterzice depozitarea masei lemnoase rezultată din defrişare pe marginea drumurilor publice sau în parcări, deoarece pot constitui obstacole în desfăsurarea în bune condiţii a circulaţiei rutiere.

**8.4** De asemenea se interzice târârea sau semitârârea materialului lemnos pe drumurile publice.

**8.5** După terminarea lucrărilor de exploatare şi transportul masei lemnoase, inclusiv a resturilor nevalorificabile, ofertantul este obligat sa dezafecteze instalaţiile, construcţiile anexe provizorii, aducând terenurile ocupatela starea initială.

**8.6** Conform art. 41, alin. (1) din Ordonanţa de Guvern nr. 43/1997 privind regimul drumurilor, republicată şi actualizată, este interzisă efectuarea transportului cu vehicule rutiere, înmatriculate sau înregistrate în România sau în alte state, pe drumurile publice cu depăşirea masei totale maxim admise, maselor admise pe axe şi/sau dimensiunilor maxime admise prevăzute în anexele nr. 2 şi 3 ale ordonanţei mai sus menţionate.

**8.7** În situaţia utilizării de automacarale (sau a oricărui utilaj ce necesită calare ), calarea acestora se va face numai pe suporţi din lemn. Este strict interzisă calarea macaralelor direct pe îmbrăcămintea asfaltică. Însuşirea prezentului caiet de sarcini, prin semnare şi parafare, este obligatorie pentru toţi ofertantii participanţi la licitaţie, aceasta urmând să facă parte integrantă din contractul de vânzare – cumpărare ce urmeză să se încheie cu câştigătorul licitaţiei.

**9.ANEXE LA PREZENTUL CAIET DE SARCINI**

**9.1 Acte de punere în valoare sunt următoarele:**

-nr. 7097/1.08.2022 eliberat de către Ocolul Silvic Gherla care stipulează 65 mc. material lemnos.

- nr. 10332/19.07.2022 eliberat de către Ocolul Silvic Gilău care stipulează 75,13 mc. material lemnos.

- nr.6559/11.07.2022 eliberat de către Ocolul Silvic Turda care stipulează 388,22 mc. material lemnos

**10.SITUAŢIA JURIDICĂ**

**10.1** Conform Legii nr. 213/1998 modificată, drumurile judeţene fac parte din domeniul public al judeţului, atestându-se apartenenţa drumurilor judeţene din judeţul Cluj la domeniul public al judeţului prin H.G. nr. 969/2002. Conform Ordonanţei nr 43/1997 republicată cu modificările şi completările ulterioare privind regimul drumurilor şi a instrucţiei privind plantaţiile rutiere indicativ AND 561-2001, plantaţiile rutiere sunt toate amenajările cu arbori, pomi, arbusti şi altele asemenea care se execută pe zona de siguranţă a drumurilor.

**10.2** În vederea exploatării acestor aliniamente de plopi ofertantul declarat câştigător va obţine toate actele necesare pentru a putea incepe exploatarea.

**10.3** Agenţilor economici care intenţionează să participe la licitaţie şi doresc informaţii privitoare la cantitatea şi calitatea masei lemnoase din partizile care urmează a fi licitate li se va pune la dispoziţie, la sediul D.A.D.P.P - C.J Cluj, str. Alexandru Vaida Voevod nr. 53-55, documentaţia de punere în valoare. Telefon persoană contact 0745585518-Mircea Mureşan.

**11.VIZITAREA AMPLASAMENTULUI**

În situaţia în care agenţii economici doresc să vizioneze masa lemnoasă care se licitează, aceştia vor face solicitări în scris în acest sens şi vor participa la vizionare care se va executa o singură dată.

Programarea vizionării se va transmite şi prin fax tuturor solicitanţilor.

Date suplimentare se pot obţine la Direcţia de Administrare a Domeniului Public şi Privat a Judeţului Cluj, cu sediul în Cluj-Napoca, str. Alexandru Vaida Voevod nr.53-55, tel 0264-598801, fax 0264-594262.

**12.INSTRUCŢINI PENTRU OFERTANŢI**

12.1Vânzarea masei lemnoase pe picior situată pe aliniamentele drumurilor judeţene se licitează împreună pentru toate aliniamentele.

Forma de licitaţie care se utilizează este licitaţia publică deschisă cu strigare, cu adjudecare la cel mai mare preţ oferit.

12.2 Toate documentele necesar a fi depuse în vederea participării la preselecţie sau licitaţie, se trimit on line sau se depun la sediul Consiliului Judeţean Cluj, Calea Dorobanţilor nr. 106, Cluj Napoca.

**13.CRITERII DE CALIFICARE**

13.1 În calitate de participanţi la licitaţie au dreptul de a depune documentatia necesară toţi agenţii economici interesaţi, în număr nelimitat, comisia de preselecţie **eliminând** pe cei care nu depun la sediul Consiliului Judeţean Cluj , Calea Dorobanţilor nr. 106, Cluj Napoca **până la data stabilită în anunţul de licitaţie** o cerere de înscriere, \* (care se înregistrează în registrul de corespondenţă al organizatorului) şi la care trebuie să anexeze documentaţia formată din următoarele acte, în original sau după caz, în copie certificată pentru conformitate cu originalul, cu semnătură, de către reprezentantul operatorului economic, după cum urmează:

1) documentul de înregistrare a operatorului economic la oficiul registrului comerţului sau, după caz, documentul echivalent de înregistrare, în cazul operatorilor economici străini, în copie;

2) certificatul constatator privind operatorul economic, eliberat de oficiul registrului comerţului direct sau prin serviciul online Info Cert, sau informaţii extinse despre acesta, solicitate de organizator prin serviciul Recom Online, cu cel mult 30 de zile calendaristice înainte de data preselecţiei, în copie;

3) O declaraţie pe propria răspundere a reprezentantului operatorului economic. Declarația pe propria răspundere trebuie să cuprindă următoarele informații:

a) că nu are datorii restante faţă de administratorul fondului forestier proprietate publică a unităţii administrativ-teritoriale, .

b) situaţia completării la zi a atestatului de exploatare şi a cazierului tehnic de exploatare; în cazul în care atestatul de exploatare nu este completat la zi, în declaraţie se vor menţiona volumul de masă lemnoasă adjudecată/cumpărată direct/achiziţionată pentru prestări servicii şi neoperată în anexă, precum şi vânzătorul .

c)  dacă a avut contracte de masă lemnoasă pe picior reziliate în ultimele 3 luni anterior datei licitației, din culpa sa, pentru masă lemnoasă pe picior, respectiv nu a încheiat în ultimele 3 luni anterior licitației, din culpa sa, sau a cesionat contrar prevederilor prezentului regulament contracte pentru masă lemnoasă pe picior pentru care a fost declarat adjudecatar;".

4) certificatul de atestare pentru lucrări de exploatare forestieră al operatorului economic, valabil, anexa acestuia completată la zi.

5) cazierul tehnic de exploatare completat la zi, sau documentul similar recunoscut/echivalat de autoritatea de resort din România, în cazul operatorilor economici străini; acest document trebuie prezentat de către operatorii economici care sunt atestaţi pentru activitatea de exploatare forestieră în copie .

13.2 Preselecţia se realizează prin analiza documentaţiilor depuse de solicitanţi.

În urma verificării documentaţiei şi a modului de îndeplinire a condiţiilor prevăzute mai sus, comisia de preselecţie eliberează, dupa caz:

a.) confirmarea admiterii agentului economic la licitaţie ;

b.)comunicarea neadmiterii înscrierii agentului economic la licitaţie, datorită neîndeplinirii de agentul economic a condiţiilor prevăzute mai sus.

13.3 Agentii economici admişi pentru licitaţie, în urma preselecţiei sunt obligaţi să facă dovada plăţii garanţiei de contractare, în valoare de 5 % din valoarea de pornire a licitaţiei .

**14.MODUL DE DESFĂŞURARE A LICITAŢIEI**

14.1 Licitaţia se desfăşoară la locul, data şi ora care sunt comunicate prin anunţ publicitar.

14.2 Licitaţia se desfăşoară în sistemul clasic, cu participarea comisiei de licitaţie şi a licitatorilor în aceeaşi sală.

14.3 Licitaţia cu strigare începe prin anunţarea părţilor de către preşedintele comisiei de licitaţie, a preţului de pornire a licitaţiei şi a treptei de licitare, în cuantum de 5% din preţul de începere a licitaţiei.

14.4. Licitarea se face prin anunţarea verbală a fiecărei oferte de către reprezentaţii împuterniciţi ai angajaţilor economici participanţi, într-un interval de timp care nu poate fi mai mare de 2 minute.

14.5. Este declarat câstigător al licitaţiei agentul economic care a oferit cel mai mare preţ.

14.6. La încheierea şedinţei de licitaţie se încheie proces verbal de licitaţie, în care se consemnează obligatoriu:

- membrii comisiei de licitaţiei prezenţi

- licitatorii

- reprezentaţii oficiali ai acestora(nume, prenume, funcţia, numărul şi data împuternicirii)

- preţul de pornire la licitaţie

- treapta de licitare

- ofertele făcute de licitatori

- ultima ofertă făcută

- câstigătorul licitaţiei.

**14.7 Adjudecarea se face in conditiile în care în cursul desfăşurării licitaţiei se va face mai mult decăt o ofertă**.

Prezentarea dovezii de depunere a garanţiei în timpul şedinţei de licitaţie dă dreptul agentului economic respectiv să participe la licitaţie.

Şedinţa de licitaţie se deschide prin prezentarea membrilor prezenţi ai comisiei de licitaţie. Comisia de licitaţie este legal întrunită dacă sunt prezenţi cel puţin două treimi din numărul de membri ai acesteia.

Licitaţia este condusă de preşedintele comisiei de licitaţie.

La deschiderea şedinţei de licitaţie, preşedintele comisiei anunţă modul de desfăşurare a licitaţiei, asigurându-se ca fiecare ofertant a înţeles procedura de desfăşurare, preţul unitar de începere a licitaţiei(care nu include TVA) şi a treptei de licitare, de maxim 5% din preţul unitar( lei/mc) de începere a licitaţie rotunjit, în plus.

În timpul desfăşurării şedinţei de licitaţie sunt interzise acţiunile corelate ale licitanţilor care au drept scop perturbarea şedinţei de licitaţie sau influneţarea membrilor comisie de licitaţie.

În cursul şedinţei de licitaţie, licitanţii au dreptul să anunţe prin strigare şi ridicarea mâinii un preţ egal cu cel anunţat de licitator ori un preţ mai bun decât preţul de pornire.

Licitarea se face prin anunţarea verbală a fiecărei oferte de către reprezentaţii împuterniciţi ai agenţilor participanţi, într-un interval de timp stabilit de comisia de licitaţie, pentru fiecare strigare, dar care nu poate fi mai mare de două minute.

Licitaţia se va ţine după regula licitaţiei competitive, la un preţ în urcare, dacă licitanţii oferă preţul anunţat, licitatorul va creşte preţul din treaptă în treaptă cu un pas de licitare.

Dacă la a treia repetare a unei strigări nu se oferă o sumă mai mare, licitatorul anunţă adjudecarea respectivei partide licitantului care a oferit ultima treaptă de de licitatie strigată.

**15. Licitaţia se va desfăşura cu respectarea distanţării sociale între toţi participanţii prezenţi , folosirea maştii de protecţie putând fi obligatorie, ca si toate celelalte condiţii impuse de legislaţia sanitară în vigoare la acea dată.**

**16. CONTESTAŢII**

Contestaţiile se înregistrează la sediul organizatorului licitaţiei în aceiaşi zi cu licitaţia/negocierea, iar organizatorul are obligaţia de a le soluţiona şi de a transmite modul de soluţionare, cu respectarea prevederilor legale în vigoare, de către o comisie de solutionare a contestatiilor , în următoarea zi lucrătoare.

**17. Garanţia de contractare**

17.1 Agentii economici admişi pentru licitaţie/negociere, în urma preselecţiei sunt obligaţi să facă dovada plăţii garanţiei de contractare, în valoare de 5 % din valoarea de pornire a licitaţiei şi să înmâneze comisiei de licitatie documentul care dovedeşte plata ȋnainte de ȋnceperea licitației.Operatorul economic înscris la licitație poate să constituie garanția de contractare și prin instrumente de garantare emise de o instituție de credit din România, în condițiile legii.

17.2 Garanţia de contractare la licitaţie se restituie în termen de cel mult 5 zile lucrătoare agentului economic care nu câştigă licitaţia .

17.3 Garanţia nu se restituie în cazul agentului economic care câştigă licitaţia sau agentului economic care nu încheie contractul în termen, garanţia încasată de organizator rămâne la acesta, constituindu-se ca venit.

17.4 Agentului economic care încheie contractul în termen, garanţia de contractare încasată de organizator i se va restitui după finalizarea tuturor lucrărilor de exploatare şi semnarea procesului verbal de recepţie finală, în termen de 14 zile calendaristice.

**18. CONTRACTUL DE VÂNZARE - CUMPĂRARE**

18.1 Semnarea contractului de vânzare cumpărare a masei lemnoase adjudecate prin licitaţie sau negociere directă va avea loc în termen de maximum 5 zile lucrătoare de la data licitaţiei, respectiv a negocierii directe, pentru întregul volum de lemn.

18.2 Contractul de vânzare cumpărare încheiat în urma adjudecării licitaţiei poate fi modificat numai cu acordul părţilor semnatare. Nu pot fi modificate angajamentele asumate care au dus la adjudecarea licitaţiei.

183 Nesemnarea contractului de vânzare cumpărare de către câştigătorul licitaţiei, din motive imputabile acestuia, conduce la pierderea garanţiei de contractare, plata daunelor cauzate organizatorului şi anularea licitaţiei.

**Director executiv**

**Liviu Hîncu**

**Șef Serviciu: Adrian-Călin MARIAN**

Întocmit: Mircea Muresan